Tokelau kanatal

## Tokelau kanatal (托克勞島)
Tokelau kanatal, telangay a sowal Union Islands han, Tokelau kanatal (nai ’ayaw no 1976 mihecaan o nian ko pasowal), itiniay katimolay Taypinyang o no New Zealand a sa’etal, sofal i sa’amisan no Samoa kanatal (N8-10, W171-178), na o Atafu, Nukunonu ato Fakafu toloay karatan kanatal a masakapot.

### Likisi (歷史)
O mikingkiway pahapinang, salongan ’ayaw no 1000 mihecaan, Tokelau kanatal kanatal iraay to ko maro’ay tamdaw saan. mitooray to kawakawasan no Polynesia ato no niyaro’ay “Tokelau” kawas ko finawlan. Midotoc to rami’adan, macowat to tekedan a onkak ato nisanga’an nangra. O sician no na toloay karatan kanatal misatekeday ko pidemak, padoedoay to syakay ato sowal ko karikec. O syakay no Tokelau kanatal na o sangasaw ko mikowanay, talacowa ira ko mimingay kasasiwtoc ato lalood no liyok i, ato kararamod. O da’oc to saka’orip ko nihaenan nangra, o foting ato ’afinong ko kakaenen to saka’orip.

I 1765 miheca 6 folad 24 romi’ad, sa’ayaway pakanengneng o Europe tamdaw ci John Byron. Saka sa cisowal sa tonini kanatal “Ni york a kanatal” han. Oya misolapay sakapot ningra a sowal, awaay ko iraay ato ’ayaay tamdaw a nengnengen saan. masapinang to ni Edward Edwards ko nikanengneng ni John Byron itiya i, i 1791 miheca 6 folad 6 romi’ad pilicay ni Atafu mikilimay to ‘ekim a miliyangay.

Awaay ko maro’ay tamdaw saan, nika ira ko nisanga’an a dadangoyan ato sapifoting a talo’an, mato pahapinangay iraay ko tamdaw itini romaroma a kanatal a mifotingay saka ira ko nipatirengan a talo’an. I 1791 miheca 6 folad 12 roi’ad, padoedo haca pasitimol ko rakat no tamina ni Edward Edwards, manengneng haca ko Nukunonu kanatal, pangangan han to “Ni Clarence kanatal” han to. Talasekal ko nisolapay i caay ka sasilicay to finawlan, nika manengneng ko masafanaway kanatal romakatay a dadangoyan itiya.

I 1825 miheca 10 folad 29 romi’ad, tangasa i Nukunonu liyokay kanatal koya fafoy no riyar sanay a tamina no sofitay i August R. Strong ato sinying.

I 1835 miheca 2 folad 14 romi’ad, miisoay tamina kakeridan ci Jackson no Amilika a sinciw ci Smith sowal sa, manengneng ningra ko Fakaofu, saka panganganen to “De Wolf kanatal” han. I 1841 miheca 1 folad 25 romi’ad, misolapay no Amilika milicay ci Atafuan, saka manengneng ko papinapinaay maro’ay tamdaw itini kanatal. Mato pacarcaray maro’ itini a nengnengen, nawhani awaay ko kakeridan naira, saci dadangoyan sa o tatosaay tamdaw matiya o mirarakatay tina kanatal nengnengen.

I’ayaw mato iraay ko kasasinaol nangra to roma kitakit a tamdaw, nawhani pahapinang cangra to kangalay no kalali’aca i misolapay to dafong, saka o iraay ko romaay kitakit a dafong nangra: kangdaway cincu ato aylon. Ikor no pina romi’ad, misolapay no France ci Morven minengneng aca ko Fakaof.

O misolapay no Amilika i 1841 miheca 1 folad 28 romi’ad tangasa i Nukunonu, nika awaay ko tilid aca to pakayniay finawlan a rotoh. I 1841 miheca 1 folad 29 romi’ad, minengneng aca ko Fakaof sa pangangan hananay to “Baovich” itiya. o Fakaof finawlan masapinang ko pinangan ato wayway matiya o Atafu a finawlan saan.

I 1845 miheca tangasa 1870 miheca, o dintosi mipatenak to Kristokiw i Tokelau. O itiraay i Wallis kanatal nano France dintosi no Tinsokiw ato Samoa London Kristo dinkiwsi pakayni malasingsiay ko sakapaso’elin no Tokelau tamdaw. finawlan no Atafo paso’elin to Kristokiw, oya finawlan no Nukunonu paso’elin to no Tinsokiw, oya finawlan no Fakaofu malitosaay kiwha ko pitooran. I 1870 miheca, o London dinkiwsi ci Samuel James Whitmer foksi milicay to Tokelau.

I 1889 miheca, ola o nidipotan no Inkiris. I 1916 miheca, palakapotan i “Gilbert ato Ellis kanatal”. I 1926 miheca miteka, oya Tokelau kanatal mapatodong i kitakit no New Zealand sakowan. I 1948 miheca, oya Tokelau kanatal patorodan no Inkiris palekapot i New Zealand sakowan.

### Kaitiraan (地理)
Tokelau kanatal nai Atafu, Nukunonu ato Fakafu toloay karat kanatal a lekapot, oni toloay karat a kanatal itini i W171 – 173, S8 – 10 (salngan sasifo’an no Hawai ato New Zealanad), paka’amis ko Atafo, pakatimol Fakafu. O Tokelau kanatal to ka’amis to katimol ira ko 200 kongli ko raraay. Tokelau kanatal ka’amis no Samoa to 500 kongli (311m), o Tokelau kanatal itiniay i kasafaniyot no romi’ad, polong no kaitiraan salongan 10.5 ko dadahal (4.2 m), itira i kasakarat no sekal ko kamaro’an, satakaraway 5 laya’ (16 m) ko takaraw no sera[7]. Oni toloay a kanatal ira ko minato, manga’ay kalalicolo’an to mirarakatay ato dafong, nika caay ka nga’ay no tata’akay tamina micafer[8][9][10].

O Swindo kanatal malecaday ko likisi to Tokelau kanatal, nika ’ayaw to ikor to no 1900 mihecaan o Amilika ko mikowanay, nai 1925 miheca mapakapot to Samoa no Amilika mokowan[11].

Midotoc to no Guano kanatal a rikec, o Atafu, Nukunonu, Fakafu ato Swins kanatal saheto o Amilika sofal to. I 1979 miheca, o Amilika ato New Zealand a nitelekan o Atafu, Nukunonu, Fakafu ato Swins patodongan to i Tokelau kanatal, masapinang ko Tokelau ato Samoa no Amilika ko sinala’ed.

Kaitiraan no Tokelau kanatal liyok no karat (托克勞環礁地理座標)

### Taliyok (環境)
Tokelau kanatal itiniay i kaetip Polynesia fa’edetay so’emet kalakilangan kanaira no pala sa’etal. Polong a malengaway  ma’awid to no ’afinong ko nipalomaan, mafalah to, o nipalomaan to roma kilangan. Taliyok no kanatal i Tokelau ira ko 38 a kasasiroma no malengaway kilang, 150 ko sasiroma no fao ato 10 no sekalan a kalang ko kahiceraan naira. O sakalatiih no adihayay kasaira no pinalengaw oya nipacomodan a pakaenan pinanowan kaenen ko sakakari’ang, tinako Polynesia edo.

I 2011 miheca, mihapiw ko Tokelau kanatal polong no 319,031 km (123,179 ml) no liyok o sa’etal no kicay padipotan ko tatafik a sa’etal.

### Kicay (經濟)
Sakaira no itiniay saheto o sofal a sa’etal a ngangan .tk mitokian, no ’afinong a losay kali’aca, kitti li’aca ato piharatengan payci ato pinana’ang a payso. Maledef ko ’afinong, kowa’ a losay, sakaira no kicay o nipakaenan a fafoy ato pifotingan.

Miteka nai 2012 miheca 10 folad, o sakacidingki no Tokelau kanatal o no cidalan ko sakacidingki[12].

### Ponka (文化)
O Tokelau finacadan a sowal ko sowal no Tokelau kanatal, o nano Polynesia sangasaw a sowal, ira ko 3200 tamdaw ko somowalay to sowal, malecad no Tuvalu a sowal ko sakalalicay kasasowalen.

### Picaliwan minengneng (參考文獻)
1.Government of Tokelau. tokelau.org.nz. [20 September 2017]. （原始內容存檔於2012-02-09）.

2.National anthem. The World Factbook. Central Intelligence Agency. [2024-11-21]. （原始內容存檔於2021-03-19）.

3.政府首腦辦公室輪流設於三個環礁，每次常駐一年。三個環礁均設有自己的行政中心。

4.New Administrator of Tokelau announced. [2025-05-03]. （原始內容存檔於2022-09-22）.

5.Australia-Oceania :: TOKELAU. CIA The World Factbook. [2020-05-15]. （原始內容存檔於2020-06-03）.

6.Tokelau’s Gross Domestic Product determined for first time this century. www.tokelau.org.nz. [2018-08-06]. （原始內容存檔於2019-08-30）.

7.Tokelau High Point - Peakbagger.com. www.peakbagger.com. [2020-05-15]. （原始內容存檔於2021-03-03）.

8.Port of Atafu. MarineTraffic.com. [9 March 2017]. （原始內容存檔於9 March 2017）.

9.WPS – Nukunonu Harbor. World Port Source. [9 March 2017]. （原始內容存檔於10 June 2016）.

10.Port of Fakaofo. MarineTraffic.com. [9 March 2017]. （原始內容存檔於9 March 2017）.

11.United States Code, Title 48, section 1662: Mar. 4, 1925, ch. 563, 43 Stat. 1357 as referred to in Tokelau: A history of Government - The constitutional history and legal development of Tokelau; Compiled and recorded for the Tokelau Law Team by Tony Angelo and Talei Pasikale, 2008

12.JESS LEE. Tokelau to shed diesel dependence. Stuff. 03/08/2012 [2012-08-07]. （原始內容存檔於2020-11-11）.

### Papotalay calay (外部連結)